beban béya langsung amarga ilangé prodhuktivitas lan béya pangobatan mèdhis sing diakibataké, lan uga béya ora langsung arupa laku-laku prévèntif. Ing Amérika Sarékat, influenza nduwèni tanggung jawab kanggo total beban gedhéné luwih saka 10 yuta dollar per taun, sauntara wis diprakirakaké yèn pandemi ing mangsa ngarèp bisa nimbulaké tuna atusan yuta dolar jroning wangun beban langsung lan ora langsung.[171] Nanging, dampak ékanami saka pandemi sing sadurungé durung disinaoni sacara intènsif, lan sebagéyan panulis wis nduga yèn influenza Spanyol sabeneré duwé èfèk jangka dawa positif ing patuwuhan pendapatan per-kapita, senajan ana pamudhunan sing gedhé ing populasi pegawé lan èfèk déprèsi jangka cendhak sing abot.[172] Panalitèn liya wis ngupaya kanggo mrédhiksi beban béya saka sawijining pandemi sing padha aboté karo flu Spanyol 1918 ing ékanami Amérika Sarékat, ing endi 30% saka kabèh pegawé dadi lara, lan 2,5% ngalami pati. Angka lelara watara 30% lan suwéné panyakit watara telung minggu bakal ngedhunaké prodhuk domèstik bruto gedhéné 5%. Beban tambahan bisa muncul saka pangobatan mèdhis saka 18 yuta nganti 45 yuta wong, lan beban ékanami kabèh bakal dadi kurang luwih 700 yuta dolar.[173]